Ponovitev snovi od 26. 5. 2020 do 29. 5. 2020 - Mojca Batič Škarabot

**7. a**

Pozdravljeni sedmošolci,

v tem tednu predlagam, da ponovimo snov, ki smo jo srečali v nekoliko drugačni obliki že v lanskem letu. Gre za pogovor, ki je oblika sporazumevanja in natančneje za prepričevalni pogovor. O njem najdete naloge v 2. delu samostojnega delovnega zvezka na strani 83 in vse do strani 88.

Da vam bo delo šlo lažje od rok, sem vam pripravila razlago o prepričevalnem pogovoru in rešitve, da si boste naloge lažje pregledali. Vseh nalog ni mogoče narediti zaradi sile razmer, zato jih rešujte znotraj možnosti, ki jih imate.

Posnetke, ki si jih morate ogledati, najdete na spletni strani Mladinske knjige pod naslovom:

https://www.mladinska.com/skupina\_mk/novice/brezplacen-dostop-do-interaktivnih-gradiv

[www.ucimse.com](http://www.ucimse.com).

Če vam uspe po brezplačni registracij priti do interaktivnega učbenika, lahko tam poslušate posnetek in rešite naloge v učbeniku. V kolikor vam to ne bo uspelo, izpustite vse naloge, ki se nanašajo na posnetek.

Kot primer prepričevalnega pogovora lahko poslušate in rešite naloge na naslovu: https://eucbeniki.sio.si/slo8/2284/index3.html

Ker morebiti kdo še vedno pridobiva ocene pri drugih predmetih, vam tokrat ne bom dala časovnega okvirja za reševanje nalog, ampak bom to razporeditev pustila vam samim.

Ostanite zdravi in lep pozdrav, vaša učiteljica.